
CONCLUZII: 


e Conținutul conceptului responsabilității de a 
proteja a parcurs trecerea de la un drept (0 
intervenţie umanitară) la o obligaţie, fapt 
fundamentat de dorința de a elimina orice 
tendință ca un popor Să fie Supus unor 
constante şi grave încălcări ale drepturilor 
fundamentale. 

e Omul reprezintă elementul esențial al oricărei 
forme de organizare socială, iar gradul de 
realizare a securităţii acestuia se reflectă în 
securitatea grupului din care face parte. 


e Nu putem discuta despre protecţie militară 
înainte de a pune problema securităţii 
interne şi internaţionale cu cele şapte 
dimensiuni ale acesteia: umană, politică, 
economică, socială, culturală, ecologică şi 
nu în ultimul rând militară, despre care 
vom aminti câteva aspecte esenţiale. 


1 T. FRUNZETI, Conflict şi negociere în relațiile. 
internaționale, Editura Universităţii Naționale de Apărare 
„Carol I”, 2011. 


i PHHH 

Atâta vreme cât dreptul la o intervenție umanitară a fost 
perceput ca o amenințare la adresa treburilor interne ale unui 
stat, responsabilitatea de a proteja nu a fost înțeleasă în 
adevăratul sens al conceptului, acesta manifestându-se mai 
întâi ca o componentă preventivă şi mai apoi interventivă!. 

Documentul care a prezentat conceptul teoretic al res- 
ponsabilităţii de a proteja a fost adoptat la finalul celei de-a 
60-a întâlniri plenare a Adunării Generale ONU din 2005. 
Acesta prevede că fiecare stat are responsabilitatea de a-şi 
proteja poporul de atrocități şi că această responsabilitate 
cuprinde mai întâi aspectele preventive, fapt pentru care 
comunitatea internațională trebuie să încurajeze statele pe 
cale diplomatică să îşi protejeze ele însele populaţia, dar în 
acelaşi timp consemnează că acestea trebuie să fie pregătite 
să acționeze preventiv şi decis, printr-o acțiune colectivă, în 
baza cap. VII din Carta ONU, în cazul în care, metodele 


paşnice se dovedesc neadecvate sau dacă autorităţile naţio- 
nale nu îşi îndeplinesc obligaţia de a-şi proteja populaţia. 
Asumându-şi postura de promotor al drepturilor omului, 
acțiunea umanitară este pusă astfel sub semnul angajamen- 
tului moral şi are ca punct de reper doctrina „dreptului de 
ingerință” şi corolarul său — intervenţia militară din rațiuni 
umanitare. Este semnificativ faptul că acestei organizaţii i-a 
fost acordat, în 1999, Premiul Nobel pentru Pace, lucru care a 
marcat momentul de apogeu al noului tip de acţiune 
umanitară. 

Deşi acţiunea umanitară s-a prezentat cu o aură de 
nobleţe dat fiind faptul că eforturile persoanelor implicate au 
ca obiectiv ajutorarea celor în nevoie în numele unor înalte 
principii morale, în mod paradoxal, aceasta se află totdeauna 
sub semnul eşecului, şi nu al reuşitei. Principalele cauze sunt 
momentul de intervenţie — în mod inevitabil ulterior declan- 

şării crizei — şi instrumentele limitate de care aceasta dispune. 
Aşa cum spunea Sadako Ogata, fostul Înalt Comisar ONU 
pentru Refugiaţi: „Problemele umanitare nu au soluţii 
umanitare”, ci, adăugăm noi, politice, militare şi culturale?. 

Dimensiunea umană se referă la faptul că subiectul şi 
obiectul de referință al securităţii este individul uman, iar 
starea de securitate a indivizilor trebuie să constituie punctul 
de pornire al oricărei analize sau concepţii privind respon- 
sabilitatea de protecţie a civililor, indiferent de nivelul de 
referință (naţional, zonal, regional sau global). 

În opinia noastră, securitatea şi, în special, securitatea 
umană, reprezintă o stare ce exprimă percepția absenței riscu- 
rilor, pericolelor şi amenințărilor la adresa existenței, valo- 
rilor şi intereselor indivizilor umani (în orice formă de consti- 
tuire), împreună cu procesele de formare şi de gestionare a 
acestei percepții în cadrul comunităţii umane. Realizarea 
stării de securitate, indiferent de nivelul şi domeniul la care 
ne raportăm, este îngreunată de uriaşa varietate a valorilor şi 
intereselor oamenilor, care cel mai adesea intră în contra- 
dicție conducând la apariţia temerilor în ceea ce priveşte 
securitatea individuală, de grup, națională, statală etc., fapt 
pentru care întregul sistem trebuie abordat în legătură cu 
celelalte dimensiuni ale securității amintite mai înainte. 

Dimensiunea politică, care se referă la faptul că în 
cadrul multitudinii de schimbări ce au marcat sfârşitul 
secolului XX şi începutul secolului XXI, există o constantă a 
acestei perioade de timp, şi anume nevoia de democratizare şi 
dezvoltare în toată lumea, intensitatea acestei nevoi variind în 
funcţie de paradigmele existente într-un moment sau altul al 
istoriei recente, atingând punctul culminant, nu odată cu 
declanşarea conflictelor interetnice din Balcani, ci atunci 
când SUA şi NATO au inițiat ample operații militare în 
Orientul Apropiat şi Mijlociu, după momentul 11 septembrie 
2001. Toate acestea sunt repere pentru dimensiunea politică a 
securității, care poate şi trebuie analizată pe două niveluri: 
cel intern şi cel extern raportat la securitatea internațională 
sau la dreptul internațional. 

Problema dimensiunii economice a securităţii este una 
deosebit de controversată şi politizată de către diferitele 
grupuri sau curente, astfel: mercantiliştii şi neomercantiliştii 
pun pe primul loc statul ca gestionar al scopurilor sociale şi 
politice care generează bunăstarea ca unic furnizor al secu- 
rității necesare desfăşurării tuturor activităţilor economice, 
fapt pentru care, pentru aceste grupuri, dimensiunea econo- 
mică este doar o parte a securităţii naționale; liberalii în 
schimb, pun pe primul loc economia şi afirmă că aceasta ar 
trebui să constituie baza oricărei construcții sociale, iar piața 
trebuie să fie lăsată să opereze cât mai liber, fără intervenția 
statului; socialiștii adoptă o poziţie intermediară, afirmând 
că economia constituie baza construcției sociale, iar statul nu 
poate exista în afara acestei logici, sarcina sa fiind aceea de a 
„guverna” economia în funcție de scopurile politico-sociale 
ale justiţiei şi echităţii. Socialiştii pun accentul pe securitatea 
celui slab din punct de vedere economic împotriva celui 
puternic, bogat. În consecință, există modele diferite, atât 
economice, cât şi de securitate. 

Înainte de sfârşitul Războiului Rece, modelele econo- 
mice aveau drept bază economiile naţionale, în mare măsură 
autosuficiente, excluzând posibilitatea cooperării externe 
semnificative şi promovând protecţia oferită de stat faţă de 


competiția externă. Această concepţie a condus la izolare par- 
țială a statului socialist. După Războiul Rece, liberalizarea şi 
democratizarea economică au determinat şi modificarea 
modelului de securitate. În prezent, realizarea securității este 
bazată pe interdependenta şi cooperarea dintre state, atât în 
problemele interne, cât şi în cele externe. 

La fel ca celelalte dimensiuni ale securității, dimen- 
siunea socială face trimitere la cele politice, economice, cul- 
turale, ecologice şi militare. Dimensiunea socială poate fi 
abordată în termeni legaţi de populaţie şi mişcarea populaţiei 
(numărul, ritmul de creştere, evoluţia componentelor sporului 
natural şi a emigrației externe, structura demografică, durata 
medie a vieții, nivelul de instruire dau profilul demografic al 
unei populaţii), de norme şi reguli, statute şi roluri, interac- 
țiuni între actorii sociali etc. Dintre aceste aspecte este 
deosebit de important cel al populaţiei, întrucât numărul şi 
calitatea acesteia determină în mare măsură atât puterea 
statului, cât şi politicile pe care acesta le promovează la nivel 
național şi internaţional“. 

Adăugăm în continuare faptul că, cele mai importante 
tendințe care se manifestă la nivel mondial au implicații 
esenţiale în ceea ce priveşte securitatea la oricare din nive- 
lurile sale. Astfel, tendinţele alarmante de fertilitate din ulti- 
mii ani indică deplasarea centrului de greutate al populaţiei 
globale din lume dezvoltată spre lumea în curs de dezvoltare. 
Acest fapt este deosebit de grav (aşa cum am precizat şi în 
cazul dimensiunii economice) având în vedere acutizarea 
sărăciei, statele cu cei mai mulţi locuitori, primele patru 
(China, India, SUA şi Indonezia) vor rămâne pe aceleaşi 
locuri în următoarea perioadă, pe când următoarele şase se 
vor schimba semnificativ, de exemplu Federația Rusă şi 
Japonia vor părăsi topul celor 10, în timp ce Nigeria, 
Pakistan, Bangladesh şi Etiopia vor urca. Pe lângă creşterea 
naturală a populaţiei se înregistrează sporirea numărului 
refugiaților care provin din țările în curs de dezvoltare sau din 
cele în care sunt manifestări violente. În anul 1995, numărul 
acestora se ridica la peste 14 milioane, cu tendinţe de creş- 
tere. De asemenea, o altă tendință majoră a lumii de azi o re- 
prezintă urbanizarea masivă. Peste jumătate din populația 
lumii de azi trăieşte în zone urbane care, la unele state, devin 
discordant de mari în raport cu suprafața ţării. Prognozele 
prevăd că până în anul 2015, în lume vor exista peste 20 de 
mega-oraşe (cu peste 10 milioane de locuitori). Implicațiile în 
acest context apar în schimbări majore în ceea ce priveşte 
natura conflictului care este posibil să crească, ceea ce im- 
plică o modificare a atractivităţii conflictului urban dintre 
forțele de insurgență şi gherilă cu cele ale armatei (exemplu 
Irak). Pe de altă parte şi influenţa diasporelor etnice fiind în 
creştere, datorită globalizării, pot cu uşurinţă să modifice 
cursul conflictului din țara-mamă. Mai mult, populaţiile rela- 
tiv tinere manifestă o tendință crescută spre violență. Acest 
risc este prezent în multe dintre naţiunile din Orientul 
Mijlociu şi din Africa. Cunoaşterea exactă a stării demo- 
grafice ar putea reprezenta cea mai bună evaluare a durabi- 
lităţii dezvoltării economice şi implicit, a modalităţilor de 
realizare a stării de securitate”. 

Dimensiunea culturală a securităţii comportă două 
aspecte: pe de o parte, impactul culturii asupra securității, iar 
pe de altă parte, existența sau inexistența unei culturi de 
securitate, factori de vulnerabilitate a statului cu implicaţii 

asupra întregii comunități internaţionale. Impactul culturii 
asupra securităţii umane nu poate fi abordat fără referiri 
exprese la identitatea culturală locală, sistemele de valori care 
conservă capitalul social şi cultural şi sistemele indigene de 
cunoaştere. Amenințările la adresa dimensiunii culturale a 
securității pot apărea din cauza dezvoltării unor politici al că- 
ror rezultat este marginalizarea populaţiei indigene sau omo- 
genizarea unor populaţii diverse pentru a menţine stabilitatea 
politică. Unele ţări se confruntă cu conflicte etnice la nivel 
subnaţional, grupuri de diverse etnii sau practici religioase, 
diferite de cele ale populaţiei majoritare, implicându-se în 
dezbaterile politice (de exemplu, în India de Nord, controlul 
economiei de către persoane din comunități de altă limbă sau 
etnie a condus la confruntări violente). 

În ultimii ani, este tot mai evident faptul că omenirea se 
află într-o profundă criză ecologică. Dimensiunea ecologică 
comportă un discurs dramatic în favoarea securizării, atât din 
partea guvernelor, cât mai ales din partea societăţii civile, 
însă rezultatele nu sunt întotdeauna pe măsura aşteptărilor, 
chiar şi atunci când măsurile luate sunt de mare amploare. 
Există dezbateri serioase asupra tipului de probleme ce pot fi 
politizate şi a celor care necesită intervenţia imediată. Evi- 
dent, dezastre concrete - Cernobâlul, cutremurul însoțit de 
tsunami din Japonia în martie 2011, înzăpezirile din ianuarie- 
februarie 2012 sau inundaţiile recente din România - au 
impus acțiuni imediate care să prevină repetarea lor. În astfel 
de situaţii, locaţia geografică şi nivelul de bunăstare al ţării 
respective joacă un rol decisiv în interesul acordat combaterii 
efectelor dezastrelor. Dar, guvernele țărilor sărace tind să 
perceapă politicile de mediu drept ceva pe care nu şi-l pot 
permite. Numeroase studii de specialitate au arătat că de 
regulă există trei categorii de amenințări care definesc dimen- 
siunea ecologică a securității: amenințările din partea me- 
diului natural la adresa civilizației umane nefiind rezultatul 
acțiunilor umane: cutremurele şi erupțiile vulcanice; căderile 
de meteoriți şi ciclul natural al epocilor glaciare; amenințările 
cauzate de acţiunile umane asupra sistemelor naturale sau 
structurilor planetei, atunci când schimbările promovate con- 
stituie amenințări la adresa unei părți sau a întregii civilizații. 
Un exemplu elocvent îl constituie poluarea, care pe lângă 
altele, are efecte distrugătoare asupra stratului de ozon; 
amenințările cauzate de acţiunile umane asupra sistemelor 
naturale sau structurilor planetei, atunci când schimbările 
făcute nu par a constitui amenințări existenţiale la adresa unei 
părți sau a întregii civilizaţii însă pe termen lung pot avea 
efecte majore (de exemplu exploatarea resurselor minerale). 

Aceste trei categorii de amenințări înglobează o varie- 
tate de aspecte majore cum ar fi: distrugerea ecosistemelor, 
schimbarea climei, pierderea biodiversităţii, distrugerea pădu- 
rilor, deşertificarea, distrugerea stratului de ozon, sau diverse 
forme de poluare etc.; problemele energetice: reducerea, con- 
sumul şi distribuţia inegală a resurselor naturale, gestionarea 
dezastrelor (nucleare, chimice); probleme legate de hrană: 
sărăcia, foametea, consumul în exces, degradarea terenurilor 
cultivabile şi a resurselor de apă etc.; conflicte sociale: răz- 
boaiele ce produc pierderi ecologice. Exceptând categoria 
„distrugerea ecosistemelor”, niciuna dintre celelalte men- 
ționate mai înainte nu este o problemă exclusiv ecologică. 
Acestea se intersectează cu celelalte dimensiuni ale existenţei 
umane, implicit ale securităţii, însă aici sunt privite din 
punctul de vedere al impactului pe care îl au asupra mediului 
natural. 


Dimensiunea militară a securităţii se referă la vulnera- 
bilităţile, amenințările şi riscurile de natură militară care 
continuă să se menţină pe agenda securității contemporane 
deşi Războiul Rece s-a încheiat de peste 20 de ani. Tendinţele 
internaţionale prezente şi cele de perspectivă nu reclamă apa- 
riția confruntărilor generalizate, cu arme de nimicire în masă. 
Competiţia dintre marii actori internaţionali care domină 
situaţia economică politică şi uneori culturală în lume se 
intersectează cu o multitudine de forme de cooperare, alianță 
şi integrare. Războiul este oficial interzis, prin reglementări 
speciale, ca mijloc de soluționare a crizelor şi conflictelor, cu 
unele excepţii notabile. Totuşi, lumea asistă la relansarea 
„cursei înarmărilor”, dezvoltarea puterii militare a statelor şi 
grupărilor de state, la proliferarea lentă şi legală/ilegală a 
armelor de nimicire în masă, la amplificarea terorismului, 
separatismului etnico-teritorial etc. Nu vom intra în detalierea 
problematicii securității interne şi internaţionale, decât în 
măsura în care are tangenţă cu subiectul de față, menționând 
faptul că protecția militară a unei comunităţi din orice zonă 
de pe glob, prin recurgerea la instrumentele războiului apare 
ca necesară şi se desfăşoară numai după ce au fost epuizate 
toate mijloacele nonmilitare, dar şi atunci în condiţii bine 
determinate. Nu trebuie să uităm faptul că evoluția societăţii 
internaţionale după cel de al Doilea Război Mondial este 
strâns şi direct legată de adoptarea, în anul 1945, a Cartei 
Naţiunilor Unite, un tratat internațional, considerat şi la 
această dată cel mai important în domeniul asigurării păcii şi 
securităţii internaţionale interzicând, încă din primele pre- 
vederi consemnate războiul, precum şi amenințarea cu forța 
sau folosirea acesteia fie împotriva integrității teritoriale ori 
independenţei politice a vreunui stat fie în orice alt mod 
incompatibil cu scopurile Naţiunilor Unite. 

În cazul în care Consiliul de Securitate va socoti că 
măsurile de soluționare paşnică nu ar fi adecvate, ori s-au 
dovedit a nu fi adecvate, acesta poate întreprinde, cu forțe 
aeriene, navale sau terestre, orice acţiune pe care o consideră 
necesară pentru menţinerea sau restabilirea păcii şi securităţii 
internaţionale. Aceste acţiuni pot cuprinde măsuri de blocadă 
a zonei şi chiar operaţiuni executate de forţe aeriene, mariti- 
me sau terestre ale membrilor Naţiunilor Unite, numai în ur- 
ma deciziilor organismelor internaţionale, care constituie ba- 
za recurgerii la utilizarea forței armate, în caz contrar se poate 
ajunge la grave încălcări ale independenței şi suveranității 
statelor vizate de intervenţia militară. În acest sens, poate fi 
prezentată acţiunea Irakului asupra statului Kuweit din 1990, 
care situată în mod evident şi sfidător în afara dreptului 
internaţional, a condus la o energică ripostă a comunității 
internaţionale“. 

În numeroase studii referitoare la modul de aplicare a 
prevederilor Cartei Naţiunilor Unite, se evocă, uneori exce- 
siv, articolele 39-42, de unde s-ar putea trage concluzia 
incorectă că ONU ar sta pasivă până la acutizarea maximă a 
tensiunilor şi pentru înlăturarea pericolului unei astfel de înţe- 
legeri, ne întoarcem la textul articolul 34 în care se arată: 
„Consiliul de Securitate poate ancheta orice diferend sau 
orice situație care ar putea duce la fricţiuni internaţionale 
sau ar putea da naştere unui diferend, în scopul de a stabili 
dacă prelungirea diferendului sau situației ar putea pune în 
primejdie menţinerea păcii şi securității internaţionale”. 

După cum se poate constata, acest articol 34 evidenţiază 
caracterul activ şi de prevenire a situaţiilor care să ajungă în 
stadiul violent, iar autorizarea folosirii forței armate (arti- 

colele 41-42), este situaţia extremă, când toate demersurile şi 
mijloacele au eşuat. Mai departe trebuie menţionate şi preve- 
derile articolului 51 din Carta Naţiunilor Unite, referitoare la 
autoapărare, şi anume: „Nicio dispoziție din prezenta Cartă 
nu va aduce atingere dreptului inerent de autoapărare 
individuală sau colectivă în cazul în care se produce un atac 
armat împotriva unui Membru al Naţiunilor Unite, până 
când Consiliul de Securitate va fi luat măsurile necesare 
pentru menținerea păcii şi securității internaționale. Măsu- 
rile luate de membri în exercitarea acestui drept de auto- 
apărare vor fi aduse imediat la cunoştinţa Consiliului de 
Securitate şi nu vor afecta în nici un fel puterea şi înda- 
torirea Consiliului de Securitate, în temeiul prezentei Carte, 
de a întreprinde oricând acțiunile pe care le va socoti nece- 
sare pentru menținerea sau restabilirea păcii şi securităţii 
internaţionale”. 

Mai trebuie menţionat şi faptul că, Alianţa Nord- 
Atlantică şi-a afirmat deplina încredere în Carta Naţiunilor 
Unite, semnificativă în acest sens fiind Declaraţia Summit- 
ului NATO de la Bucureşti, în care chiar din primul articol se 
spune: „Noi, şefii de stat şi de guvern ai țărilor membre ale 
Alianţei Nord-Atlantice, ne-am întâlnit astăzi pentru a ex- 
tinde Alianţa şi pentru a întări în continuare capacitatea 
noastră de a răspunde actualelor şi noilor amenințări de 
securitate specifice secolului XXI. Am evaluat progresele 
semnificative pe care le-am făcut în ultimii ani pentru 
transformarea NATO, convenind că acesta este un proces 
care trebuie să continue. Recunoscând valoarea durabilă a 
legăturii transatlantice şi a NATO ca for esenţial de con- 
sultări pe tema securităţii între Europa şi America de Nord, 
ne-am reafirmat solidaritatea şi coeziunea, precum şi anga- 
jamentul asupra viziunii comune şi valorilor democratice pe 
care le împărtăşim, cuprinse în Tratatul de la Washington. 
Principiul indivizibilităţii securităţii aliate este fundamental. 
O apărare colectivă solidă a populațiilor, teritoriului şi 
forțelor noastre este scopul central al Alianţei şi rămâne 
sarcina de securitate cea mai importantă pe care o avem. Ne 
reiterăm încrederea în obiectivele şi principiile Cartei 
Naţiunilor Unite”. 


În aceeaşi Declaraţie, la articolul 15, se afirmă: „Con- 
damnăm în cei mai puternici termeni toate actele de terorism, 
oricare ar fi motivaţia lor sau modul de manifestare. 
Naţiunile noastre rămân hotărâte să lupte împotriva acestui 
flagel, individual şi colectiv, atât timp cât este necesar şi în 
conformitate cu dreptul internaţional şi principiile Naţiunilor 
Unite. Teroriştii utilizează o varietate de arme convenţionale 
şi tactici, inclusiv tactici asimetrice şi pot încerca să 
folosească arme de distrugere în masă pentru a amenința 
pacea şi securitatea internaţionale. Acordăm o importanță 
deosebită protecției populațiilor, teritoriilor, infrastructurii 
şi forțelor noastre împotriva consecințelor unor atacuri 
teroriste”. Utilizarea de către NATO, a forţei armate împotri- 
va terorismului, după tragicele evenimente din 11 Septembrie 
2001, este un exemplu al modului cum, în situaţii extreme, se 
poate recurge la intervenţia militară, pentru realizarea obiecti- 
velor de securitate ale fiecărui membru al Alianţei. 

Prezenţa României cu trupe în teatrele de operaţii alături 
de aliaţi este dovada cea mai convingătoare a îndeplinirii 
angajamentelor asumate, dar şi a modului de realizare a 
obiectivelor de securitate, prin folosirea, ca ultimă soluție, a 
forţei armate. 

PROPUNERE: 


e Continuarea misiunilor Armatei României cu accent pe implementarea 
responsabilităţii de protecţie a civililor în teatrele de operații. 

